Document ID: /roh_data/filtered/fineweb-2-filterrobots_roh.jsonl.gz/19936

Avant quest pass han ins dentant gia realisà plirs projects. Uschia per exempel ina colliaziun da tact tranter Milaun e Tiraun, in servetsch cun l’auto da posta da San Murezzan a Chiavenna u era in bus che circulescha tranter Tiraun e Livigno. Grazia a questa purschida vulan ins reducir il traffic da transit tras la Valposchiavo.
Realisà en in aut tempo
Sco quai ch’il cusseglier guvernativ Mario Cavielli ha suttastritgà hajan ins pudì realisar plirs projects fitg svelt e quai senza avair suttascrit in palpiri. Ussa, suenter ch’ils represchentants han firmà l’intent, vulan ins cuntinuar ed intensivar la collavuraziun existenta tranter la Svizra e l’Italia. Quai en plirs secturs, ma en emprima lingia areguard il traffic public inclusiv sia cumponenta turistica.
RR novitads 12:00